《题惠山》
宋代·潘正夫

秋风萧瑟净岩扃，寂寂澄泉可鉴形。
比色未饶先玉乳，试甘应合跨中泠。
梦回春草花犹落，雪洒松窗酒乍醒。
须碾月团三百片，不辞来此汲泓渟。

作者简介：潘正夫（？～一一五二），字蒙著，河南（今河南洛阳）人（《金石萃编》卷一三五）。徽宗政和二年（一一一二），尚哲宗女庆国长公主（《宋会要辑稿》帝系八之五六）。高宗绍兴九年（一一三九），为开府仪同三司。二十一年，封和国公。二十二年卒。事见《宋史》卷二四八《哲宗四女传》。今录诗三首。